ധീരസ്മരണയുണര്ത്തി നാടെങ്ങും 75ാം സ്വാതന്ത്ര്യ ദിനാഘോഷം മര്ച്ചന്റ്സ് അസോസിയേഷന് തൊടുപുഴ: മര്ച്ചന്റ്സ് അസോസിയേഷന്റെ ആഭിമുഖ്യത്തില് സ്വാതന്ത്ര്യദിനാഘോഷം സംഘടിപ്പിച്ചു. പ്രസിഡന്റ് ടി.സി. രാജു തരണിയില് പതാക ഉയര്ത്തി. മുന് പ്രസിഡന്റ് എന്.എന്. രാജു സ്വാതന്ത്ര്യദിന സന്ദേശം നല്കി. രാജു തരണിയില് അധ്യക്ഷത വഹിച്ചു. ജില്ലാ വൈസ് പ്രസിഡന്റ് ജമാല് മുഹമ്മദ്, മുന് പ്രസിഡന്റ് കെ. വിജയന്, ബ്ലോക്ക് പ്രസിഡന്റ് എന്.പി ചാക്കോ, ജനറല് സെക്രട്ടറി നാസര് സൈര, ട്രഷറര് പി.ജി. രാമചന്ദ്രന്, വൈസ് പ്രസിഡന്റുമാരായ ടോമി സെബാസ്റ്റ്യന്് എന്നിവര് പ്രസംഗിച്ചു. യൂത്ത്വിംഗും ന്യൂമാന് കോളജും തൊടുപുഴ: മര്ച്ചന്റ്സ് യൂത്ത് വിംഗിന്റെയും ന്യൂമാന്കോളജിന്റെയും ആഭിമുഖ്യത്തില് സ്വാതന്ത്യദിന സാംസ്കാരിക സമ്മേളനം സംഘടിപ്പിച്ചു. മുനിസിപ്പല് ചെയര്മാന് സനീഷ് ജോര്ജ് ഉദ്ഘാടനം ചെയ്തു. യൂത്ത്വിംഗ് പ്രസിഡന്റ് എം.ബി. താജു അധ്യക്ഷത വഹിച്ചു. മര്ച്ചന്റ്സ് അസോസിയേഷന് പ്രസിഡന്റ് ടി.സി. രാജു തരിണിയില് മുഖ്യ പ്രഭാഷണം നടത്തി. മുനിസിപ്പല് വൈസ് ചെയര്പേഴ്സണ് ജെസി ജോണി സ്വാതന്ത്യദിന സന്ദേശം നല്കി. ന്യൂമാന് കോളജ് പ്രിന്സിപ്പല് ഡോ. തോംസണ് ജോസഫ്, വാര്ഡ് കൗണ്സിലര് ശ്രീലക്ഷമി കെ. സുദീപ്, വൈസ് പ്രിന്സിപ്പല് റവ.ഡോ. മാനുവല് പിച്ചളക്കാട്ട്, പി.എ. സലിംകുട്ടി, ലഫ്. പ്രജീഷ് സി.മാത്യു, പി.കെ. രമേഷ്, മനു തോമസ്, സി.യു.സരിന്, പ്രശാന്ത് കുട്ടപ്പാസ്, ഇ.എ. അഭിലാഷ് എന്നിവര് പ്രസംഗിച്ചു. കല്ലാനിക്കല് സ്കൂള് കല്ലാനിക്കല്: സെന്റ് ജോര്ജ് ഹയര്സെക്കന്ഡറി സ്കൂളില് സ്വാതന്ത്ര്യദിനം ആചരിച്ചു. സ്കൂള് മാനേജര് ഫാ. കുര്യാക്കോസ് കൊടകല്ലില് ദേശീയപതാക ഉയര്ത്തി. പ്രിന്സിപ്പല് ഡോ. സാജന് മാത്യു, ഹെഡ്മാസ്റ്റര് ടോമി ജോസഫ്, യുപി സ്കൂള് ഹെഡ്മിസ്ട്രസ് മിനി തോമസ് എന്നിവര് പ്രസംഗിച്ചു. വിദ്യാര്ഥികള് കലാപരിപാടികള് അവതരിപ്പിച്ചു. പ്രഭാതഭേരി റാലി നടത്തി തൊടുപുഴ: കോണ്ഗ്രസ് ബ്ലോക്ക് കമ്മിറ്റിയുടെ ആഭിമുഖ്യത്തില് വെങ്ങല്ലൂരില് നിന്നും സ്വാതന്ത്ര്യദിന പ്രഭാത ഭേരി റാലി നടത്തി. കെപിസിസി ജനറല് സെക്രട്ടറി റോയ് കെ. പൗലോസ് ഉദ്ഘാടനം ചെയ്തു. ബ്ലോക്ക് പ്രസിഡന്റ് ജാഫര്ഖാന് മുഹമ്മദ് അധ്യക്ഷത വഹിച്ചു. തൊടുപുഴ രാജീവ് ഭവന് മുന്നില് മുതിര്ന്ന കോണ്ഗ്രസ് നേതാവ് ടി.കെ. അബ്ദുല് ഖാദര് ദേശീയ പതാക ഉയര്ത്തി. വേങ്ങല്ലൂര് ഷാപ്പുംപടിയില് ബ്ലോക്ക് പ്രസിഡന്റ് ജാഫര്ഖാന് മുഹമ്മദ് ദേശീയ പതാക ഉയര്ത്തി.കരിമണ്ണൂര് സെന്റ് ജോസഫ് കരിമണ്ണൂര്: സെന്റ് ജോസഫ് ഹയര് സെക്കന്ഡറി സ്കൂളില് സ്കൂള് മാനേജര് റവ. ഡോ. സ്റ്റാന്ലി പുല്പ്രയില് പതാകയുയര്ത്തി സ്വാതന്ത്ര്യദിന സന്ദേശം നല്കി. 75ാം സ്വാതന്ത്ര്യദിനത്തോടനുബന്ധിച്ച് സ്കൂള് മ്യൂസിക് ക്ലബിന്റെ ആഭിമുഖ്യത്തില് പന്ത്രണ്ടു വിദ്യാര്ഥികള് ഇന്ത്യയിലെ പന്ത്രണ്ടു ഭാഷകളിലെ ദേശഭക്തിഗാനങ്ങള് ആലപിക്കുന്ന വീഡിയോ യൂട്യൂബില് റിലീസ് ചെയ്തു. സെന്റ് സെബാസ്റ്റ്യന്സ് ഹൈസ്കൂളില് തൊടുപുഴ: സെന്റ് സെബാസ്റ്റ്യന്സ് ഹൈസ്കൂളില് മാനേജര് റവ. ഡോ. സ്റ്റാന്ലി കുന്നേല് ദേശീയ പതാക ഉയര്ത്തി സ്വാതന്ത്ര്യദിന സന്ദേശം നല്കി. ഹെഡ്മാസ്റ്റര് ബിജോയ് മാത്യു, കായികാധ്യാപകന് ഡോ. ബോബു ആന്റണി എന്നിവര് പ്രസംഗിച്ചു. ഇളംദേശം ബ്ലോക്ക് പഞ്ചായത്തില് ഇളംദേശം: ബ്ലോക്ക് പഞ്ചായത്ത് പ്രസിഡന്റ് മാത്യു കെ.ജോണ് ദേശീയ പതാക ഉയര്ത്തി. വൈസ് പ്രസിഡന്റ് ഡാനിമോള് വര്ഗീസ്, സ്റ്റാന്ഡിംഗ് കമ്മിറ്റി ചെയര്മാന്മാരായ ടോമി കാവാലം, ആന്സി സോജന്, മെംബര്മാരായ കെ. എസ്.ജോണ്, ടെസി മോള് മാത്യു, ബ്ലോക്ക് ഡെവലപ്മെന്റ് ഓഫീസര് കെ.ആര്.ഭാഗ്യരാജ് എന്നിവര് പ്രസംഗിച്ചു. നിര്മല പബ്ലിക് സ്കൂളില് കരിമണ്ണൂര്: നിര്മല പബ്ലിക് സ്കൂളില് പഞ്ചായത്ത് മെംബര് ജീസ് ആയത്തുപാടം പതാക ഉയര്ത്തി. പ്രിന്സിപ്പല് സിസ്റ്റര് ലില്ലി ഗ്രേസ് സ്വാതന്ത്ര്യദിന സന്ദേശം നല്കി. വൈസ് പ്രിന്സിപ്പല് ബിനോജ് ആന്റണി, ദീപ രാജ് എന്നിവര് പ്രസംഗിച്ചു.ഖാദി ഗ്രാമ സൗഭാഗ്യ തൊടുപുഴ: ഖാദി ഗ്രാമ സൗഭാഗ്യ സെന്ററില് സ്വാതന്ത്രദിനാഘോഷ പരിപാടികള് നടത്തി. നഗരസഭാചെയര്മാന് സനീഷ് ജോര്ജ് ഉദ്ഘാടനം ചെയ്തു. കൗണ്സിലര് പി.ജി. രാജശേഖരന് അധ്യക്ഷത വഹിച്ചു. സൂപ്രണ്ട് മേരി ലിന്റാ, ബാബു എബ്രഹാം എന്നിവര് പ്രസംഗിച്ചു. പൂമാലയില് പൂമാല: സ്വാമിക്കവലയില് സ്വാതന്ത്യദിനാഘോഷം നടത്തി. ഇളംദേശം ബ്ലോക്ക് പഞ്ചായത്ത് മെംബര് കെ.എസ്. ജോണ് പതാക ഉയര്ത്തി. കോണ്ഗ്രസ്എസ് ജില്ലാ ജനറല് സെക്രട്ടറി അനില് രാഘവന് സ്വാതന്ത്ര്യ ദിന സന്ദേശം നല്കി. കോണ്ഗ്രസ് എസ് വെള്ളിയാമറ്റം: കോണ്ഗ്രസ് എസ് നേതൃത്വത്തില് വെള്ളിയാമറ്റം മണ്ഡലം കമ്മിറ്റിയുടെ നേതൃത്വത്തില് സ്വാതന്ത്ര്യദിനം ദേശീയ പുനരര്പ്പണ ദിനമായി ആചരിച്ചു. മണ്ഡലം പ്രസിഡന്റ് ബിജു വടക്കേല് അധ്യക്ഷത വഹിച്ചു. ജില്ലാ ജനറല് സെക്രട്ടറി അനില് രാഘവന് ഉദ്ഘാടനം ചെയ്തു. എന്വൈസി ജില്ലാ കമ്മിറ്റി കുടയത്തൂര്: എന്വൈസി ജില്ലാ കമ്മിറ്റിയുടെ നേതൃത്വത്തില് നടന്ന സ്വാതന്ത്ര്യ ദിനാഘോഷം നടത്തി. കുടയത്തൂര് ജിഎച്ച്എസ്എസിനു മുന്നില് ഫലവൃക്ഷം നട്ട് ജില്ലാ പ്രസിഡന്റ് അമീര് ആലിയകുന്നേല് ഉദ്ഘാടനം ചെയ്തു. ജില്ലാ വൈസ് പ്രസിഡന്റ് ഇ.എസ്. മനു, ട്രഷറര് അഭിലാഷ്, ബ്ലോക്ക് പ്രസിഡന്റ് അഖില് എന്നിവര് പ്രസംഗിച്ചു. റോട്ടറി ക്ലബും ജെസിഐയും തൊടുപുഴ: റോട്ടറി ക്ലബ് തൊടുപുഴയും ജെസിഐയും ചേര്ന്ന് സ്വാതന്ത്രദിനാഘോഷം സംഘടിപ്പിച്ചു. ദേശിയപതാക ഉയര്ത്തലിനു ശേഷം നടന്ന യോഗത്തില് റിട്ട. കേണല് എം.എ. ക്ലീറ്റസ് മുഖ്യാതിഥി ആയിരുന്നു. രാമചന്ദ്രന് പിള്ള, റോട്ടറി ക്ലബ് പ്രസിഡന്റ് ഡോ. സി. വി. ജേക്കബ്, ജെസിഐ സോണ് വൈസ് പ്രസിഡന്റ് പി.ഡി. ജോണ്, തൊടുപുഴ ജെസിഐ പ്രസിഡന്റ് സി.എ. ഫെബിന് ലീ. ജെയിംസ് എന്നിവര് പ്രസംഗിച്ചു.ഒളമറ്റം ഒളമറ്റം: അറയ്ക്കപ്പാറ വാര്ഡില് സ്വാതന്ത്ര്യ ദിനാഘോഷം നടത്തി. അംഗന്വാടി പരിസരത്ത് നടന്ന ചടങ്ങില് കൗണ്സിലര്മാരായ ഷീന് വര്ഗീസ് പതാക ഉയര്ത്തി. തുടര്ന്ന് സ്വാതന്ത്ര്യ ദിന സന്ദേശം നല്കി.ന്യൂമാനില് തൊടുപുഴ: ന്യൂമാന് കോളജില് റവ.ഡോ. മാനുവല് പിച്ചളക്കാട്ട് പതാക ഉയര്ത്തി സ്വാതന്ത്ര്യദിന സന്ദേശം നല്കി. പരേഡിന് എന്സിസി ഓഫീസര് ലഫ്. പ്രജീഷ് മാത്യു നേതൃത്വം നല്കി. സമാപന സമ്മേളനം നഗരസഭാ ചെയര്മാന് സനീഷ് ജോര്ജ് ഉദ്ഘാടനം ചെയ്തു പ്രിന്സിപ്പല് തോംസണ് ജോസഫ് അധ്യക്ഷത വഹിച്ചു. ഡോ.ടി.ആര്. അഞ്ചു, തോമസ് കുഴിഞ്ഞാലില് എന്നിവര് പ്രസംഗിച്ചു. സേക്രഡ് ഹാര്ട്ടില് മുതലക്കോടം: സേക്രഡ് ഹാര്ട്ട് ഹൈസ്കൂളില് ഹെഡ്മിസ്ട്രസ് വിന്സി ജോസഫ് പതാക ഉയര്ത്തി. തൊടുപുഴ സിഐ വി.സി.വിഷ്ണുകുമാര് സ്വാതന്ത്ര്യദിന സന്ദേശം നല്കി. മുനിസിപ്പല് കൗണ്സിലര് ഷഹ്ന ജാഫര്, ഡോണ് സെബാസ്റ്റ്യന്, നീതു കൃഷ്ണ എന്നിവര് പ്രസംഗിച്ചു. എസ്പിസി കേഡറ്റുകള് സമാഹരിച്ച തുക സഹപാഠികള്ക്ക് സ്മാര്ട്ട് ഫോണ് വാങ്ങുന്നതിനായി ഹെഡ്മിസ്ട്രസിനു കൈമാറി.